
3. Fred Jüssi „Merest sündinud“: album. Tallinn, 1972.
4. „Pilte Alutaguselt“: [fotoalbum] / fotod: Paul Pere; tekst: Fred Jüssi. Tallinn, 1973.

44. Eestimaa looduse hääled = Wildlife voices of Estonia / [salvestanud] Fred Jüssi. Tallinn, 1997.

Uudis kodulehel:
Raamatukogus avatud näitusel saab tutvuda Fred Jüssi loominguga
24.01.2020

Tänasest on raamatukogu 3. korrusel avatud Fred Jüssi 85. sünnipäevale pühendatud näitus.
Näitusel on välja pandud paljud Fred Jüssi raamatud ja CD-d. Lisaks raamatute sirvimisele saab igaüks kuulata, kuidas kõlavad lindude hääled, kajab mets ja tuhiseb tuul.
Loodusfilosoofi ja –fotograafina tuntud Jüssist sai metsade ja rabade sõber juba koolipoisina, kui ta õppis Tallinna 20. Keskkoolis. Ise kirjutab ta nii: “Kui nägin esimesi ilusaid raamatuid looma- ja linnupiltidega, oli mu suureks unistuseks osta endale hea jalgratas ja korralik fotoaparaat. Vaat siis võtan kätte, käin läbi kõik Eestimaa kolkad ja pildistan ära kõik loomad ja linnud! Ma ei kujutanud siis ette, mida tähendab läbi käia kõik kolkad ja kui palju aega ning vaeva nõuab loomade pildistamine.“
Jüssi on aastakümnete jooksul pidanud looduse populariseerimist oma südameasjaks. Nii on ta oma menukate raadiosarjade “Linnuaabits” ja “Looduse aabits” (1976-1986) autorina pannud loodust kuulama ja märkama väga paljusid inimesi.
Fred Jüssi sulest on ilmunud loodust tutvustavaid pildi- ja juturaamatuid, millest mitmed on hiljem ka teistesse keeltesse tõlgitud. Jüssi loomingusse kuuluvad järgmised teosed: „Kajakad kutsuvad“ (1966), “Merest sündinud” (1972), „Rebasetund“ (1977, 1981), „Jäälõhkuja“ (1986, 2007), „Sügis“ (1995), „Ajamustrid“ (2003), „Maailma mõte“ (2005), “Linnuaabits” (2007), “Ilusal kevadel” (2008), „Kivimustrid“ (2015), “Reisikirju” (2015), „Rajamustrid“ (2017). Enamus neist on väljas ülikooli raamatukogu näitusel.
Fred Jüssi loomingu näituse on koostanud Marianne Tiik ja kujundanud Lilian Mengel ning see jääb avatuks kuni 23. veebruarini.
 
Lisateave:
Marianne Tiik
Näituse koostaja
marianne.tiik@ut.ee

